《立春日呈宫傅侍郎》
唐代·皇甫曙

朝旦微风吹晓霞，散为和气满家家。不知容貌潜消落，

且喜春光动物华。出问池冰犹塞岸，归寻园柳未生芽。

摩娑酒瓮重封闭，待入新年共赏花。

作者简介：唐宁州安定人，字朗之。宪宗元和十一年登进士第。历侍御史。敬宗宝历间为淮南行军司马。文宗大和九年，为泽州刺史。约于开成二年，改河南少尹。五年，转绛州刺史。卒于会昌以后。能诗，与白居易为酒友，并结为亲家，又与刘禹锡善。